Všeobecne záväzné nariadenie Obce Krížová Ves

číslo 2/2019 zo dňa 28.02.2019

o niektorých podmienkach predaja výrobkov a poskytovania služieb na trhových miestach v Obci Krížová Ves

Obecné zastupiteľstvo v Krížovej Vsi podľa § 4 ods. 3 písm. g) v spojení s § 6 zákona SNR č. 369/1990 Zb. o obecnom zriadení v znení neskorších predpisov a v zmysle § 3 ods. 3 zákona NR SR č. 178/1998 Z. z. o podmienkach predaja výrobkov a poskytovania služieb na trhových miestach v znení neskorších predpisov (ďalej len zákon č. 178/1998 Z. z.) sa uznieslo na tomto všeobecne záväznom nariadení (ďalej len „nariadenie“):

**§ 1**

**Úvodné ustanovenia**

( 1 ) Toto nariadenie upravuje niektoré podmienky predaja výrobkov a poskytovania služieb na trhových miestach v Obci Krížová Ves (ďalej len „trhové miesto“) na základe splnomocnenia osobitného zákona /1/, a to

a) druh predávaných výrobkov a poskytovaných služieb,

b) druh, obdobie konania a rozsah príležitostných trhov,

c) trhové dni, predajný a prevádzkový čas,

d) technické, prevádzkové a estetické podmienky stánku s trvalým stanovišťom,

e) určenie potravinárskych výrobkov, ktoré sa môžu predávať na trhových miestach,

f) ďalšie skutočnosti dôležité z hľadiska mesta.

( 2 ) Trhový poriadok pre konkrétne trhové miesto schvaľuje obec osobitným všeobecne záväzným nariadením, ak nie je týmto nariadením alebo zákonom určené inak.

**§ 2**

**Určenie trhových miest**

( 1 ) Trhovým miestom v obci Krížová Ves je trhovisko vymedzené ako priestor na námestí pred Obecným úradom v Krížovej Vsi označené ako "Trhovisko"

( 2 ) Trhovým miestom pre ambulantný predaj je predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni a sezónny predaj na verejnom priestranstve na námestí pred Obecným úradom v Krížovej Vsi.

( 3 ) Trhovým miestom priestranstvo alebo nebytový priestor, ktorý nie je prevádzkarňou, ale fyzická osoba alebo právnická osoba, ktorá je jeho vlastníkom, ho prenajme na ambulantný predaj.

**§ 3**

**Druh predávaných výrobkov na trhovom mieste**

( 1 ) Na trhových miestach sa môže predávať nasledujúci tovar za nižšie uvedených podmienok:

a/ ovocie a zelenina

b/ poľnohospodárske výrobky, ktoré nie sú určené pre výživu ľudí (kvety,

priesady, ozdobné kry, semená a pod.)

c/sezónne, úžitkové a ozdobné predmety (najmä k veľkonočným a

vianočným sviatkom, pamiatke zosnulých alebo iným

príležitostiam),

d/ knihy, denná a periodická tlač, ktoré neohrozujú mravnosť,

e/drobné umelecké predmety a drobné remeselné predmety,

f/žreby okamžitých lotérii a žrebových vecných lotérií,

g/všeobecne známe liečivé rastliny (napr. lipový kvet, podbeľ )

h/potravinárske výrobky určené týmto nariadením, resp. trhovým poriadkom pre konkrétne trhové miesto,

i/spotrebné výrobky, najmä textilné výrobky, odevné výrobky, obuv, domáce potreby, elektrotechnické výrobky, výrobky spotrebnej elektroniky, drobný tovar, papierenské výrobky, kozmetika, drogériový tovar, športové potreby

a hračky.

( 2 ) Na trhových miestach sa môžu predávať potravinárske výrobky rastlinného a

živočíšneho pôvodu len v prípade, že predajca má osobitný stánok na takýto predaj s prísunom teplej a studenej vody a s dodržiavaním teplotného režimu

uvedeného na etikete výrobkov.

( 3 ) Spotrebné výrobky, najmä textilné výrobky, odevné výrobky, obuv, domáce potreby, elektrotechnické výrobky, výrobky spotrebnej elektroniky, drobný tovar, papierenské výrobky, kozmetika, drogériový tovar, športové potreby a

hračky sa môžu predávať len v prevádzkárňach tržníc, v stánkoch s trvalým stanovišťom na trhoviskách, na príležitostných trhoch a pred prevádzkarňou jej prevádzkovateľom. Tieto obmedzenia sa nevzťahujú na propagačné predajné akcie spojené s podporou predaja a uvádzaním nových výrobkov na trh.

( 4 ) Všeobecne známe liečivé rastliny /napr. lipový kvet, podbeľ atď/ sa môžu predávať za podmienky, že nebudú označené ako liečivé rastliny, ale iba botanickým názvom rastliny a predávajúci nebude pri predaji uvádzať, na aký

ochorenie sa rastlina môže použiť

( 5 ) Na trhových miestach je zakázané predávať výrobky určené osobitným právnym predpisom / 2 /.

**§ 4**

**Druh poskytovaných služieb na trhovom mieste**

Na trhových miestach sa môžu poskytovať okrem služieb určených osobitným právnym predpisom /3/ aj iné služby, ktoré schváli starosta obce.

**§ 5**

**Trhové dni, predajný a prevádzkový čas**

( 1 ) Trhovými dňami sa určujú pondelok až piatok s výnimkou dní pracovného pokoja, ak nie je v tomto alebo inom nariadení obce ustanovené inak. Uvedené ustanovenie sa netýka príležitostných trhov, u ktorých deň konania určuje

starosta obce.

( 2 ) Prevádzkový a predajný čas na trhovom mieste sa určí

trhovým poriadkom.

**§ 6**

**Technické, prevádzkové a estetické podmienky stánku s trvalým stanovišťom**

Technické, prevádzkové a estetické podmienky stánku s trvalým stanovišťom sa určia osobitne pre každé trhové miesto trhovým poriadkom pre dané trhové miesto.

**§ 7**

**Kontrola dodržiavania tohto nariadenia**

Kontrolu dodržiavania tohto nariadenia vykonávajú poverení zamestnanci obce,

hlavný kontrolór obce, poslanci obecného zastupiteľstva a členovia príslušných komisií obecného zastupiteľstva v Krížovej Vsi. Týmto ustanovením nie

sú dotknuté ustanovenia osobitných právnych predpisov o

úlohách obce pri výkone kontroly a dozoru v rámci ochrany spotrebiteľa / 4 / .

**§ 8**

**Spoločné, zrušovacie a**

**záverečné ustanovenia**

( 1 ) Týmto nariadením nie sú dotknuté ustanovenia zákona č. 178/1998 Z. z. a

ďalších súvisiacich osobitných právnych predpisov / 5 /.

( 2 ) Toto nariadenie bolo schválené Obecným zastupiteľstvom v

Krížovej Vsi dňa 28.02.2019 ako uznesenie číslo 15/2019.

( 3) Toto nariadenie nadobúda platnosť dňom jeho schválenia Obecným zastupiteľstvom v Krížovej Vsi a jeho vyvesením na úradnej tabuli obce.

**§ 9**

**Účinnosť**

Toto nariadenie nadobúda účinnosť uplynutím 15 dňa od jeho zverejnenia.

Všeobecné záväzné nariadenie bolo zverejnené: 01.03.2019.

Všeobecné záväzné nariadenie bude zvesené: 31.03.2019.

Všeobecné záväzné nariadenie je účinné: 01.04.2019.

V Krížovej Vsi, 28.02.2019

.....................................

Jozef Grivalský

starosta obce

Odkazy:

1. § 3 ods. 3 zákona č. 178/1998 Z. z. o podmienkach predaja výrobkov a

poskytovania služieb na trhových miestach v znení neskorších predpisov

(2) § 6 zákona č. 178/1998 Z. z.

(4) zákon č. 128/2002 Z. z. o štátnej kontrole vnútorného trhu vo veciach

ochrany spotrebiteľa v znení neskorších predpisov

(5) napríklad: zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa v znení neskorších predpisov zákon č. 152/1995 Z. z. o potravinách v znení neskorších predpisov zákon č. 634/1992 Zb. o

ochrane spotrebiteľa v znení neskorších predpisov zákon č. 108/2000 Z .z. o

ochrane spotrebiteľa pri podomovom predaji a zásielkovom predaji

zákon č. 272/1994 Z. z. o ochrane zdravia ľudí v znení neskorších predpisov

zákon č. 488/2002 Z. z. o veterinárnej starostlivosti v

znení neskorších predpisov